Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) artikli 50 lõike 2 punkti a kohase tootespetsifikaadi olulise muudatuse heakskiitmise taotluse avaldamine

(2020/C 218/10)

Vastavalt Euroopa Parlamendi ja nõukogu määruse (EL) nr 1151/2012 (1) artiklile 51 annab käesoleva dokumendi avaldamine õiguse esitada muutmistaotluse suhtes vastuväiteid kolme kuu jooksul alates käesoleva dokumendi avaldamise kuupäevast.

KAITSTUD PÄRITOLUNIMETUSE / KAITSTUD GEOGRAAFILISE TÄHISE TOOTESPETSIFIKAADI OLULISE MUUDATUSE HEAKSKIITMISE TAOTLUS

Muudatuse heakskiitmise taotlus kooskõlas määruse (EL) nr 1151/2012 artikli 53 lõike 2 esimese lõiguga

„PIMIENTOS DEL PIQUILLO DE LODOSA“

ELi nr: PDO-ES-0080-AM01 – 20.10.2017

KPN (X) KGT ()

1. Taotlejate rühm ja õigustatud huvi

Consejo Regulador de la Denominación de Origen Protegida „Pimiento del Piquillo de Lodosa“ [Kaitstud päritolunimetuse „Pimiento del Piquillo de Lodosa“ reguleeriv asutus]

Avenida Serapio Huici, 22 31610 Villava (Navarra) ESPAÑA

Kontakttelefon: +34 948013045

E-posti aadress: ajuanena@intiasa.es

Taotlejate rühm esindab „Pimiento del Piquillo de Lodosa“ tootjate ühiseid huve ja tal on õigustatud huvi taotleda kaitstud päritolunimetuse „Pimiento del Piquillo de Lodosa“ tootespetsifikaadi muutmist. Rühm vastutab samas ka päritolunimetuse kaitsmise eest.

Kaitstud päritolunimetuse „Pimiento del Piquillo de Lodosa“ reguleeriv asutus on ühendus, mis koosneb nimetusega „Pimiento del Piquillo de Lodosa“ seotud tootjatest. Määruse (EL) nr 1151/2012 artikli 45 kohaselt on reguleeriva asutuse eesmärk muu hulgas suurendada toote väärtust ja parandada kaitstud päritolunimetuse kvaliteedikava toimimist.

Kohaldatavate siseriiklike õigusaktide kohaselt on reguleeriva asutuse ülesanne edendada „Pimiento del Piquillo de Lodosa“ kvaliteeti ning jälgida ja kaitsta toote mainet. See kajastub asutuse kodukorras, mis on heaks kiidetud põllumajandus-, kalandus- ja toiduainete ministeeriumi 8. mai 1987. aasta korraldusega.

2. Liikmesriik või kolmas riik

Hispaania

3. Tootespetsifikaadi osa, mida muutmine hõlmab:

☒ Toote nimetus

☒ Toote kirjeldus

☐ Geograafiline piirkond

☒ Päritolutõend

☒ Tootmismeetod

☒ Seos piirkonnaga

☒ Märgistus

☒ Muu: kontrolliasutus; kohaldatav siseriiklik õigus; aegunud viited.

4. Muudatus(t)e liik

☐ Registreeritud KPNi või KGT tootespetsifikaadi muudatus, mis on määruse (EL) nr 1151/2012 artikli 53 lõike 2 kolmanda lõigu kohaselt oluline

☒ Sellise registreeritud KPNi või KGT tootespetsifikaadi muudatus, mille koonddokumenti (või sellega võrdväärset) ei ole avaldatud ja mida ei käsitleta määruse (EL) nr 1151/2012 artikli 53 lõike 2 kolmanda lõigu kohaselt väikese muudatusena

5. Muudatus(ED)

5.1. A) Toote nimetus

Varasem tekst Uus tekst Päritolunimetus „Pimiento del Piquillo de Lodosa“ „Pimiento del Piquillo de Lodosa“

Muudatuse põhjused

Teeme ettepaneku jätta osas „Toote nimetus“ (tootespetsifikaadi A osa) nimetusest välja sõna „päritolunimetus“, kuna kaitstud nimetus on lihtsalt „Pimiento del Piquillo de Lodosa“.

Kaitstud päritolunimetust riiklikul tasandil reguleerivates piirkondlikes määrustes ja korraldustes on nimetus „Pimiento del Piquillo de Lodosa“ alati ainsuses. Sama kehtib ka registreerimistaotlusega seotud dokumentide kohta, mille Hispaania esitas nõukogu 14. juuli 1992. aasta määruse (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta) sätete kohaselt komisjonile. Komisjoni 12. juuni 1996. aasta määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisas on nimetus siiski ekslikult mitmuses („Pimientos del Piquillo de Lodosa“).

Kuna seda viga ei ole määruse (EÜ) nr 1107/96 lisas veel parandatud, taotleme nimetuse muutmist üksnes selleks, et viia see vastavusse siseriiklike õigusaktidega: „Pimiento del Piquillo de Lodosa“.

5.2. B) Toote kirjeldus

5.2.1.

Varasem tekst Uus tekst Hariliku paprika Capsicum annuum L. ’Piquillo’ sordi viljad, mis on ette nähtud inimtoiduks ja konserveeritud. Hariliku paprika Capsicum annuum L. ’Piquillo’ sordi viljad, mis on ette nähtud inimtoiduks.

Muudatuse põhjused

Algses tekstis oli märgitud, et inimtoiduks ette nähtud ’Piquillo’ sordi paprikad konserveeritakse, sest traditsioonide kohaselt need paprikad enne turustamist konserveeriti. Kuna käesoleva tootespetsifikaadi muutmise taotluse eesmärk on võtta kasutusele ka teistsugused „Pimiento del Piquillo de Lodosa“ turustamise viisid, nimelt värske röstitud „Pimiento del Piquillo de Lodosa“, tuleks viide konserveerimisele välja jätta.

Värske röstitud „Pimiento del Piquillo de Lodosa“ valmistamisel kasutatakse tootmisprotsessi, mis on samasugune nagu juba varem ette nähtud tootmisprotsess. Ainus erinevus seisneb selles, et toode ei läbi konserveeritud variandile iseloomulikku steriliseerimisetappi, vaid pannakse müüki pärast seda, kui paprikad on röstitud, kooritud ning nende varred, südamikud ja seemned on eemaldatud. Seega on värskel röstitud paprikal endiselt kaitstud päritolunimetuse „Pimiento del Piquillo de Lodosa“ eriomadused, sest paprikad on kõigepealt kasvatatud määratletud geograafilises piirkonnas ning seejärel lahtisel leegil röstitud. Konserveeritud paprikate steriliseerimine ei anna tootele eriomadusi juurde ega mõjuta selle olemasolevaid omadusi; tegemist on toidu säilitamise meetodiga.

Värske röstitud kujul toote pakkumise eesmärk on rahuldada tarbijate nõudlust värske või võimalikult vähesel määral töödeldud toidu järele, mis oleks täielikult säilitanud oma algsed toiteväärtuslikud ja organoleptilised omadused. Paljudel juhtudel otsivad värskete röstitud ’Piquillo’ paprikate tarbijad toodet, mis ei sisaldaks happelist ainet, mida lisatakse konserveeritud ’Piquillo’ paprikatele, et happelise konservina turustamisel oleks toode steriilne. Happelise aine lisamine on küll toidu konserveerimisel vajalik samm, aga mitte „Pimiento del Piquillo de Lodosa“ tootespetsifikaadist tulenev nõue.

5.2.2.

Varasem tekst Uus tekst ’Piquillo’ sordi paprikad on konserveerimiseks ette nähtud viljad, millel on järgmised põhiomadused: Värsked ’Piquillo’ sordi paprikad, mis on ette nähtud „Pimiento del Piquillo de Lodosa“ valmistamiseks, on järgmiste omadustega:

Muudatuse põhjused

Toote kirjelduse teise lõigu ebapiisavaks peetud sõnastust on parandatud. Uus sõnastus selgitab, et järgnevad on „Pimiento del Piquillo de Lodosa“ valmistamiseks kasutatavatelt värsketelt paprikatelt nõutavad füüsikalised, organoleptilised ja kvaliteediomadused.

5.2.3.

Varasem tekst Uus tekst Selle sordi paprikatel peavad olema järgmised kvaliteediomadused: — Veatu: mädanenud või tarbimiseks kõlbmatud riknenud viljad ei ole lubatud. — Värske ja terve. — Puhas. Üldiselt ilma võõrolluseta. — Küps. — Kahjustuste, lõhede, põletushaavade ning võõra lõhna ja/või maitseta. Kaitstud päritolunimetusega hõlmatud toote valmistamiseks ette nähtud selle sordi paprikatel peavad olema ka järgmised kvaliteediomadused: — Veatu. Mädanenud või tarbimiseks kõlbmatud riknenud viljad ei ole lubatud. — Värske ja terve. Terved viljad on need, mis säilitavad oma algse kuju. — Puhas. Üldiselt ilma võõrolluseta. — Küps. — Kahjustuste, lõhede, põletushaavade ning võõra lõhna ja/või maitseta.

Muudatuse põhjused

Toote kirjelduse kolmandat lõiku on muudetud, et parandada ebapiisavaks peetud sõnastust.

On selgitatud, et omadused puudutavad toodet, mida kasutatakse „Pimiento del Piquillo de Lodosa“ valmistamiseks.

Kasutatud mõistete selgitamiseks on paprika omaduste kirjeldusse lisatud tervete paprikate määratlus. Terved paprikad on need, mis säilitavad oma algse kuju.

5.2.4.

Varasem tekst Uus tekst Viljad peavad olema hästi arenenud ja piisavalt küpsed, et taluda käitlemist ja transporti ning olla töötlemiseks sobivad. Samuti peavad viljad olema hästi arenenud ja piisavalt küpsed, et taluda käitlemist ja transporti ning olla töötlemiseks sobivad.

Muudatuse põhjused

Toote kirjelduse neljandasse lõiku on lisatud sõna „samuti“, et muuta teksti sõnastus selgemaks, kuna sõnastust peeti ebapiisavaks.

5.2.5.

Varasem tekst Uus tekst Nimetusega hõlmatud konserveeritud „Pimiento del Piquillo de Lodosa“ peab olema valmistatud ekstraklassi ja I klassi kaubanduslikesse kategooriatesse kuuluvatest paprikatest. Kaitstud päritolunimetusega hõlmatud „Pimiento del Piquillo de Lodosa“ peab olema valmistatud ekstraklassi ja I klassi kaubanduslikesse kategooriatesse kuuluvatest paprikatest. „Pimiento del Piquillo de Lodosa“ on punane paprika, mis olenemata sellest, kuidas teda lõpuks turustatakse, läbib määratletud piirkonna ettevõtetes järgmised protsessid: röstimine, koorimine ilma vee või keemiliste ainetega kokku puutumata ning pakendamine ilma soolvett lisamata. Töödeldud paprika säilitab sordile iseloomulikud omadused: on väike ja punane, magusa maitse ning õhukese viljalihaga. Kaitstud päritolunimetusega hõlmatud paprikad võivad esineda tervena, ribadena või tükkidena ning need peavad vastama järgmistele nõuetele: Terved paprikad Ekstraklassi kategooria I klassi kategooria Vead kokku <= 10 % <= 20 % Seemnete arv vilja kohta <= 20 <= 40 Tihe konsistents >= 90 % >= 80 % Tükkide esinemine puuduvad puuduvad Paprikad ribadena või tükkidena Ribad Tükid Vead kokku <= 20 % <= 20 % Seemnete arv 100 grammi kohta <= 40 <= 60 Tükkide esinemine <= 10 % ----------------- Vigadeks loetakse järgnevat: — Päikesepõletus: viljad, mille tume (põlenud) ala on tingitud pikaajalisest viibimisest päikese käes põllul. — Terviklikkus (tervete paprikate puhul): viljad, millest tükk puudub. Lubatud on väikesed sisselõiked kohas, kus vars puutub kokku vilja ülaosaga. — Lõhed (tervete paprikate puhul): väga silmatorkava lõhega viljad. Lubatud on nii väikesed sisselõiked otstes kui ka väikesed lõhed. — Kahjustus: viljad, millel on põllul mädanemise tõttu mädaplekid või mustaks tõmbunud südamikud, ning viljad, mille sees on vastsed või putukad.

Muudatuse põhjused

Esimest lõiku muudetakse, jättes välja sõna „konserveeritud“, et oleks selge, et lõpptoote kvaliteet on sama – ekstraklass või I klass –, olenemata sellest, kuidas seda lõpuks turustatakse ja esitatakse. Kaitstud päritolunimetusega hõlmatud ’Piquillo’ paprikad peavad olema ekstraklassi ja I klassi kaubanduslikesse kategooriatesse kuuluvad paprikad.

Toote kirjelduse eelviimast lõiku on muudetud, et täiendada seda osa, mida peeti ebapiisavaks.

Tuleb kehtestada hulk kvaliteedinõudeid, millele kaitstud lõpptoode peab vastama:

— vead kokku

— seemnete arv

— tihe konsistents (kohaldatakse ainult tervete paprikate suhtes)

— tükkide esinemine (kohaldatakse ainult tervete paprikate ja ribade suhtes).

Toote omaduste see määratlus, mida kohaldati „Pimiento del Piquillo de Lodosa“ sertifitseerimissüsteemi osana tervete paprikate puhul, kuid mis ei sisaldunud spetsifikaadis, tuleks nüüd lisada.

Paprikate puhul, mis on lõigatud ribadeks või tükkideks, kohaldatakse nõudeid alles siis, kui paprikad on tükeldatud, et nende kvaliteediomadused jääksid teiste turul olevate paprikatega võrreldes paremaks.

Kaitstud konserveeritud toote kvaliteedinõuete tootespetsifikaadile lisamise eesmärk on sätestada ja selgitada toote kvaliteedikontrolli parameetreid.

Uues tekstis märgitakse ka, et „Pimiento del Piquillo de Lodosa“ võib esineda kas tervena, ribadena või tükkidena.

Neid toote formaate toodavad registreeritud ettevõtetest paljud, kuna tarbijate nõudlus selliste esitusviiside järele on suurenenud. Paprikate müümine ribadena või tükkidena on vastutulek nende tarbijate nõudmistele, kes soovivad toodet „Pimiento del Piquillo de Lodosa“ kasutada teatavate toitude kaunistamiseks või täidiseks, kuid peaksid selleks toote kõigepealt tükeldama. Tänapäeva kodumajapidamiste vajaduste rahuldamiseks müüakse toodet väiksemaks tükeldatuna, sest eesmärk on pakkuda tarbijatele toodet, mis on kohe kaunistamiseks või täidisena kasutamiseks valmis, ilma et seda oleks vaja kõigepealt tükeldada.

5.2.6.

Varasem tekst Uus tekst Iga pakendi sisu peab olema ühtlane ning sisaldama üksnes selliseid paprikaid, mis on pärit tootmispiirkonnast, on lubatud sordist ning on ühele ja samale kaubanduslikule kategooriale vastava kvaliteedi ja suurusega. Esitusviisist olenemata peab iga pakendi sisu olema ühtlane ning sisaldama üksnes selliseid paprikaid, mis on pärit tootmispiirkonnast, on lubatud sordist ning on ühele ja samale kaubanduslikule kategooriale vastava kvaliteedi ja suurusega.

Muudatuse põhjused

Toote kirjeldust käsitleva osa viimast lõiku on muudetud, selgitamaks, et uued esitusviisid alluvad samadele homogeensust ja kaitstud toote omadusi puudutavatele nõuetele kui tervena esitatud ’Piquillo’ paprikad.

5.3. C) Geograafiline piirkond

Varasem tekst Uus tekst Tootmispiirkond hõlmab kokku 398 ha, millest 188 ha on registreeritud.

Muudatuse põhjused

Oleme teinud ettepaneku jätta välja „Geograafilise piirkonna“ osa kolmas lõik.

Tootespetsifikaadi eelmises versioonis esitatud lause on välja jäetud, ilma et see määratletud geograafilist piirkonda kuidagi muudaks. Esitatud teave kehtis tootespetsifikaadi koostamise ajal. Kuna tegemist on üheaastase põllukultuuriga, siis muutub registreeritud hektarite arv igal aastal, ulatudes 250 registreeritud hektarist 1998. aastal (ajalooline maksimumväärtus) 109 hektarini 2010. aastal (ajalooline miinimumväärtus). Seepärast peetakse seda teabeks, mida ei pea tootespetsifikaadis välja tooma.

Tootmispiirkonda on parem määratleda, osutades kogu hõlmatud piirkonna halduspiiridele, mis on muutumatud ja pakuvad parema võimaluse siinkohal nõutava kirjelduse esitamiseks.

5.4. D) Tegurid, mis tagavad, et toode on pärit kõnealusest piirkonnast

Varasem tekst Uus tekst Tegurid, mis tagavad, et toode on pärit kõnealusest piirkonnast, on järgmised: — Toote omadused Selle piirkonna paprikatel on „Toote kirjelduse“ osas kirjeldatud teatavad eriomadused, mis seovad neid nende loodusliku keskkonna ning kasvatamise ja töötlemise tingimustega. Need omadused ei ole piisavad, et tagada toote päritolu, sest ainult kohalikud tarbijad või muud tarbijad, kes toodet sageli tarbivad, suudavad selle tuvastada ja päritoluga seostada. Seepärast peaks päritolu olema tagatud. — Kontroll ja sertifitseerimine Kontroll ja sertifitseerimine on põhitegurid, mis toote päritolu tagavad. Need hõlmavad järgmisi protsesse: 1. Paprikad peavad olema lubatud sortidest ja kasvatatud tootmispiirkonna registreeritud istandustes. 2. Registreeritud istandustes kasutatavad kasvatustavad peavad olema saanud reguleeriva asutuse loa. 3. Paprikaid tuleb käidelda registreeritud ettevõtetes reguleeriva asutuse volitatud inspektorite järelevalve all. 4. Paprikaid tuleb ladustada tootmispiirkonnas asuvates ettevõtetes. Need ettevõtted peavad vastama kehtestatud tingimustele ning olema eelnevalt registreeritud. 5. Toote kvaliteedi tagamiseks peab toode läbima füüsikalis-keemilised katsed ja organoleptilise hindamise. 6. Ainult neid paprikaid, mis on kogu tootmisprotsessi jooksul edukalt läbinud kõik kontrollid, võib pakendada ja turule viia, kasutades päritolu tagamiseks reguleeriva asutuse välja antud nummerdatud lisamärgist. Reguleeriva asutuse poolt töötlemisettevõtetele väljastatud lisamärgistel olev number sõltub kasvataja poolt ettevõttesse tarnitud tootest ja selle pakendi mahust, milles toodet turustatakse. Tagatis, et toode on pärit asjaomasest piirkonnast ja vastab kõigile tootespetsifikaadi nõuetele, tugineb järgmistele kontrollidele, ülevaatustele ja katsetele: Kontrollide tegemiseks peetakse registreid, kuhu peavad olema kantud kõik tootmisega seotud ettevõtjad. Need registrid on järgmised: — Istanduste register: sisaldab kõiki ’Piquillo’ paprikate istandusi, mis asuvad C osas määratletud piirkonnas ning kus kasvatatavate paprikate jaoks soovitakse saada KPNi sertifikaati. — Tootjate register: sisaldab kõiki C osas määratletud piirkonnas asuvaid ettevõtteid, mis tegelevad kaitstud päritolunimetusega hõlmatud toote töötlemise ja/või turustamisega. Register on omakorda jagatud kaheks: — põllumajandusühingud; — muud tootjad. Kontrolliasutuse kontrollisüsteem põhineb järgmisel: — registreeritud istanduste kohapealne hindamine; — tootja tootmissüsteemi esmane ja järelkontroll; — töötlemisettevõttes võetud proovide analüüsimine. Seega pärast seda, kui on esitatud taotlus istanduse registreerimiseks, peab kvalifitseeritud inspektor tegema kohapealse hindamise, et kinnitada vastavust nõuetele, sealhulgas nõuetele, mis on seotud sordi, asukoha ja kasvatustavadega. Kontrollid hõlmavad ka tootmise järelevalvet turustusaasta jooksul ning võimalik on teha lisakontrolli. Töötlemisetapi ettevõtjad peavad töötlemisetapile kehtestama jälgitavusel põhineva enesekontrollisüsteemi, mis tõendab vastavust käesoleva spetsifikaadi nõuetele ning tagab toote kvaliteedi ja päritolu. Lisaks peab kontrolliasutus tegema (esmaseid ja järel)kontrolle, mille käigus peab kontrollima tootja suutlikkust tarnida toodet kooskõlas kaitstud päritolunimetuse spetsifikaadiga, hinnates, kas ettevõtja rajatised, tootmisprotsess ja enesekontrollisüsteem on sertifitseeritud toote tootmiseks ja turustamiseks piisavad. Kõnealune asutus peab samuti tegema järelevalvet, mis põhineb tootmisaasta jooksul võetud „Pimiento del Piquillo de Lodosa“ proovidel ning kohustuslikel iga-aastastel deklaratsioonidel, mille tootjad peavad toote kvaliteedi ja päritolu kinnitamiseks esitama. Päritolu tagava päritolunimetuse „Pimiento del Piquillo de Lodosa“ nummerdatud lisamärgisega võib pakendada ja turule viia ainult neid paprikaid, mis on kogu tootmisprotsessi jooksul edukalt kõik kontrollid läbinud. Lisamärgised väljastab reguleeriv asutus (kaitstud päritolunimetuse juhtorgan) mittediskrimineerival viisil ja taotluse korral nendele ettevõtjatele, kelle toodangule on kontrolliasutus andnud vastavussertifikaadi.

Muudatuse põhjused

Toote omadusi, kontrolle ja sertifitseerimist käsitlevad osad on ümber sõnastatud.

Muudatuse põhjuseks on asjaolu, et eelmine tekst oli ebapiisav. Asjaolud, mis tõendavad, et toode on pärit määratletud geograafilisest piirkonnast ja vastab kõigile tootespetsifikaadi nõuetele, on üksikasjalikumalt määratletud. Samuti on esitatud üksikasjalik teave kontrollisüsteemi kohta, mis põhineb järgmisel: kohapealsed hindamised põldudel, kus kaitstud toote valmistamiseks kasutatavaid paprikaid kasvatatakse; töötlemisettevõtetes tehtud kontrollid ning proovide võtmine ja analüüsimine töötlemishooajal. Seda süsteemi täiendab tootjate enesekontrollisüsteem. Spetsifikaadis on nimetatud ka registrid, kuhu peavad kontrollisüsteemi rakendamise eesmärgil olema kantud kaitstud toote tootmisega seotud ettevõtjad.

5.5. E) Tootmismeetod

5.5.1.

Varasem tekst Uus tekst Lubatud sordi paprikad peavad pärinema registreeritud maatükkidelt. Paprikasaagi koristamisel ja transportimisel tuleb olla hoolikas ning järgida eeskirju, mis asutus on asjaomaseks hooajaks kehtestanud. Lubatud sordi paprikad peavad pärinema kaitstud päritolunimetuste registrisse kantud maatükkidelt. Paprikasaagi koristamisel ja transportimisel tuleb olla hoolikas ning järgida eeskirju, mis reguleeriv asutus (KPNi juhtorgan) on asjaomaseks hooajaks kehtestanud.

Muudatuse põhjused

Osa „Tootmismeetod“ esimest lõiku on muudetud.

Seda osa on sõnastuse parandamise eesmärgil veidi ümber sõnastatud. Selles on täpsustatud, et register, kuhu maatükid peavad olema kantud, on kaitstud päritolunimetuste register ja et „asutuse“ all mõeldakse kaitstud päritolunimetuse juhtorganit.

5.5.2. Kasvatamistavad

Varasem tekst Uus tekst Algselt osas „Seos piirkonnaga“ Kasvatamistavad — Istutuskaugused: Seemned külvatakse taimelavale märtsi esimesel nädalal ning taimed istutatakse mulda ümber mai viimasel nädalal. Istutamiseks kasutatakse paljasjuurseid taimi ning istutustihedus on tavaliselt 0,90 m ridade vahel ja 0,30 m taimede vahel, mis teeb tiheduseks 37 000 taime hektari kohta. — Hooldamine: Kui taim juurdub, siis puhastatakse maa umbrohust ning hiljem eemaldatakse muld vaoharjalt, et taim jääks vaoharja kõrgeimasse kohta. Maa kaevatakse läbi ning pindmist kihti väetatakse väikese koguse lämmastikuga ja niisutatakse kergelt iga 10–12 päeva järel. — Saagikoristus: Piisava küpsusastme saavutanud viljad korjatakse otse taime küljest iga 10 või 15 päeva järel. Tavaliselt algab saagikoristus septembri teises pooles ja kestab novembri keskpaiga või lõpuni. Kasvatamistavad — Istutuskaugused: Seemned külvatakse taimelavale tavaliselt märtsi esimese nädala paiku. Taimed istutatakse mulda ümber alates aprilli teisest poolest, kui mullatingimused seda võimaldavad. Istutamiseks kasutatakse kas paljasjuurseid või juurepalliga taimi ning istutustihedus on tavaliselt 0,90 m ridade vahel ja 0,30 m taimede vahel, mis teeb tiheduseks ligikaudu 37 000 taime hektari kohta. Kui taimi kasvatatakse kahekordsetes ridades plastil, siis on ridadevaheline kaugus suurema tiheduse puhul tavaliselt 1,40–1,80 m. — Hooldamine: Kui taim juurdub, siis puhastatakse maa umbrohust ning hiljem eemaldatakse muld vaoharjalt, et taim jääks vaoharja kõrgeimasse kohta. Maa kaevatakse tavapäraselt läbi ning pindmist kihti väetatakse väikese koguse lämmastikuga ja niisutatakse kergelt iga 10–12 päeva järel. — Saagikoristus: Piisava küpsusastme saavutanud viljad korjatakse otse taime küljest iga 10 või 15 päeva järel.

Muudatuse põhjused

Tootmismeetodi all peeti vajalikuks lisada kasvatussüsteemi kirjeldus. Algses spetsifikaadis sisaldusid kasvatustavad osas „Seos piirkonnaga“, kuid tegemist on tootmismeetodi olulise osaga ja seetõttu on need lisatud käesolevasse ossa.

Samuti on parandatud käesoleva osa taimekasvatustoiminguid kirjeldavat sõnastust, mida on kohandatud praegustele tootmismeetoditele vastavaks.

Istutuskaugust käsitlevas osas oli tootespetsifikaadi eelmises versioonis märgitud, et taimelavadele külvatud seemnetest tärganud taimed tuleb mulda ümber istutada mai viimasel nädalal. Seda osa tuleb muuta, sest taimed tuleks ümber istutada eelkõige siis, kui mullatingimused on ümberistutamiseks sobivad. Mai viimasel nädalal ei pruugi ümberistutamine ilmastikutingimuste tõttu võimalik olla. Näiteks kui sellel nädalal peaks vihma sadama, siis ei ole mullatingimused sobivad.

Paprikataimede elujõulisuse tagamiseks tuleb need ümber istutada siis, kui mullatingimused on sobivad. Üldlevinud tava on alustada ümberistutamist aprilli teises pooles, kui ilmastikutingimused on tavapärased, ning jätkata kogu maikuu vältel, et saagikoristust järgustada. Kui taimed istutatakse ümber varem, siis võivad nad ära külmutada.

Seepärast on tootespetsifikaadi käesolevat osa muudetud, täpsustamaks, et taimed istutatakse mulda ümber alates aprilli teisest poolest, kui mullatingimused seda võimaldavad.

Põllumajandustootjate kogemused ja oskusteave võimaldavad neil mulla- ja ilmastikutingimustest sõltuva optimaalse istutamise ja ümberistutamise aja kindlaks määrata.

Samas osas käsitletakse nüüd ka plasti kasutamist põllukultuuri kasvatamiseks. Kuigi seda tehnikat tootespetsifikaadi eelmise versiooni koostamise ajal üldiselt veel ei kasutatud, on see viimase 20 aasta jooksul muutunud palju laialdasemaks ning osutunud süsteemiks, mis vähendab vajadust herbitsiidide järele ja optimeerib niisutamist. Selle süsteemi rakendamine kujutab endast edasiminekut taimekasvatusmeetodite vallas, kuid ei mõjuta koristatud toote kvaliteeti.

Selle meetodi puhul istutatakse plastil kasvatatavad põllukultuurid kahekordsetesse ridadesse, mille vahekaugus jääb vahemikku 1,40–1,80 m. Tuleb märkida, et vahekaugus ridade vahel ei mõjuta koristatud toote kvaliteeti. Vahekauguse määrab ära põlluharimisel kasutatavate põllumajandusmasinate laius.

Seetõttu oleme lisanud võimaluse kasvatada paprikaid plastil kahekordsetes ridades, mille vahekaugus jääb vahemikku 1,40–1,80 m.

Saagikoristusega seoses on välja jäetud lõik, milles on märgitud ajavahemik, mil saak tavaliselt koristatakse, kuna selle ajavahemiku määrab ära hetk, mil paprika saavutab sobiva küpsusastme (värv muutub intensiivselt punaseks, nagu toote kirjelduses märgitud). Tavaliselt algab saagikoristus septembri teises pooles, kuid väga kuuma ja kuiva suvega aastatel võivad paprikad valmida veidi varem. Sama kehtib saagikoristuse lõpu kohta, mis tavaliselt on novembris, kui külm ei võimalda viljadel enam küpseda või kui saak hävib pakase tõttu. Leiti, et selle lõiguga ei lisata teksti midagi.

Põllumajandustootjate oskusteave võimaldab neil kindlaks määrata saagikoristuse optimaalse aja, kui paprika on piisavalt küps.

5.5.3. Tootmisprotsessid konservitehastes

5.5.3.1.

Varasem tekst Uus tekst Tootmisprotsessid konservitehastes: Paprikate valmistamise protsessid töötlemisettevõtetes:

Muudatuse põhjused

Oleme teinud ettepaneku muuta lõigu pealkirja, et parandada sõnastust ja kohandada seda nii, et see hõlmaks käesolevas muudetud tootespetsifikaadis sisalduvaid toote esinemise uusi viise. Mõiste „töötlemisettevõtted“ vastab ettevõtete kehtivale määratlusele paremini kui mõiste „konservitehased“.

5.5.3.2.

Varasem tekst Uus tekst — Ettevõttesse saabumine ja eelladustamine: viljade värvi parandamiseks võib neid üks kuni seitse päeva ladustada kaetud ja hästi ventileeritud kohas. Pikemaajalise ladustamise eelduseks on madal temperatuur, suhteline õhuniiskus 85–90 % ja tõhusa ventilatsiooni olemasolu. — Viljade sorteerimine: selliste viljade eemaldamiseks, mis on defektsed, kahjustunud, lõhenenud, värvusetud jne. — Registreeritud maatükkidelt pärinevate ’Piquillo’ paprikate ettevõttesse saabumine ja eelladustamine: viljade värvi parandamiseks võib neid mitu päeva hoida kaetud kohas. Kui paprikaid ladustatakse enne tootmist pikka aega, siis tuleb seda teha külmkambrites. — Viljade sorteerimine: selliste viljade eemaldamiseks, mis on defektsed, kahjustunud, lõhenenud, värvusetud jne. Vilju võib sorteerida enne röstimist ja/või koorimisprotsessi ajal.

Muudatuse põhjused

Tootmismeetodit käsitlevas osas on muudetud ettevõttesse saabumist ja valikut käsitlevaid lõike.

Eesmärk on muuta see lõik selgemaks, märkides, et tarnitakse registreeritud maatükkidelt pärit ’Piquillo’ paprikaid ning et valiku all viidatakse paprikatele.

Muudetud on paprika ladustamise kirjeldust saagikoristuse ja töötlemise alguse vahelisel ajal.

Kui koristatud paprikatel ei ole piisav värvus tekkinud, siis jäetakse need tavaliselt mõneks päevaks toatemperatuurile seisma, et need saaksid järelvalmida ja sobiva värvuse saavutada. Toatemperatuuril säilitamise pikkust ei ole vaja määratleda, sest see oleneb välisõhutemperatuurist. Hooaja alguses, septembris, on temperatuur sageli kõrge ja paprika valmib väga kiiresti, samas kui hooaja edenedes temperatuur langeb ja paprikaid saab säilitada kauem.

Kui tervet vastuvõetud toote kogust ei ole võimalik kohe töödelda, siis hoitakse paprikaid külmkambrites, et need kuni töötlemiseni säiliksid. Sel viisil saab vastu võtta kõik registreeritud maatükkidel kasvatatud paprikad. Puudub vajadus märkida, millise õhuniiskuse juures tuleks paprikaid ladustada. Olulisem on, et neid ladustatakse külmkambrites, kus need ei jätka valmimist ega muutu lõpuks ülevalminuks, mis mõjutaks toote lõppkvaliteeti.

Täpsustatakse, et vilju võib sorteerida nii enne röstimist kui ka koorimisprotsessi ajal; eelmisest sõnastusest see selgelt välja ei tulnud. Oluline on see, et sortimine toimuks, mitte see, millises tootmisprotsessi etapis see aset leiab. See ei tulnud eelmisest sõnastusest väga selgelt välja.

5.5.3.3.

Varasem tekst Uus tekst Röstimine: paprikad liiguvad läbi ahju, kus neid lahtisel leegil röstitakse. Röstimine: paprikad liiguvad läbi ahju, kus neid lahtisel leegil röstitakse. Röstimiseks kasutatav kütus ei tohi olla kütteõli ega diislikütus.

Muudatuse põhjused

Tootmismeetodit käsitlevas osas on täiendatud röstimist puudutavat lõiku.

Kuigi tootespetsifikaadis ei ole sellele osutatud, võib teatavate kütuste kasutamine ’Piquillo’ paprikate röstimisel anda lõpptootele võõra maitse. Paprikate röstimiseks kasutatavatest kütustest võivad lõpptootele võõra maitse anda kütteõli ja diislikütus. Seetõttu tuleks nende kasutamine keelata.

5.5.3.4.

Varasem tekst Uus tekst Koorimine, varte, südamiku ja seemnete eemaldamine: toimingud koore, varre ja seemneid sisaldava säsise südamiku eemaldamiseks. Neid tuleb teha käsitsi. Koorimine, varte, südamiku ja seemnete eemaldamine: toimingud koore, varre ja seemneid sisaldava säsise südamiku eemaldamiseks. Nende toimingute käigus ei tohi vilju kunagi kasta ega pesta vees või keemilistes lahustes.

Muudatuse põhjused

Tootmismeetodit käsitlevas osas, milles kirjeldatakse konservitehase tootmisprotsesse, on koorimist käsitlevat lõiku laiendatud.

Selles on sätestatud, et viljade koorimine ning varte, südamiku ja seemnete eemaldamine peab toimuma kuivalt, st ilma vilju vette või keemilisse lahusesse kastmata või neid vees või keemilises lahuses pesemata.

Algselt ilmus see nõue määruses, millega reguleeritakse päritolunimetust „Pimiento del Piquillo de Lodosa“ ja selle reguleerivat asutust, mis kiideti heaks Navarra põllumajandus-, loomakasvatus- ja metsandusministeeriumi 16. veebruari 1987. aasta piirkondliku korraldusega ning ratifitseeriti põllumajandus-, kalandus- ja toiduainete ministeeriumi 8. mai 1987. aasta korraldusega. Seega eelneb see kehtivale KPNi tootespetsifikaadile. Hoolimata asjaolust, et see nõue jäeti tootespetsifikaadist ekslikult välja, on piirkonna ettevõtjad seda jätkuvalt „Pimiento del Piquillo de Lodosa“ tootmisel järginud.

Kuna paprikate koorimisel ei kasutata vett ega keemilisi lahuseid, säilivad tooraines röstimisel tekkivad aroomid ja pinnal leiduvad eeterlikud õlid. Vastasel juhul loputatakse need veega pesemisel ära. Seepärast peetakse seda oluliseks teguriks lõpptoote organoleptiliste omaduste säilitamisel.

Tootespetsifikaadi eelmises versioonis on märgitud, et koorimine ning varte, südamiku ja seemnete eemaldamine peab toimuma käsitsi. Koorimise hõlbustamiseks on nüüd välja töötatud mehaanilised süsteemid. Need säilitavad viljade terviklikkuse ilma neid kahjustamata ja organoleptilisi omadusi mõjutamata. Ettevõtetes, kus koorimise hõlbustamiseks on kasutusele võetud mehaanilised süsteemid, on siiski alles jäetud viimane käsitsi tehtava töö etapp, mille käigus kontrollitakse, kas viljad on nõuetekohaselt kooritud, ning eemaldatakse varred, südamik ja seemned. Arvestades, et sellises olukorras ei toimu koorimine täielikult käsitsi, teeme ettepaneku jätta tootespetsifikaadist välja kõik sellekohased viited.

„Pimiento del Piquillo de Lodosa“ valmistamiseks võib kasutada üksnes paprikaid, millel on säilinud toote kirjelduse osas kirjeldatud füüsikalised ja organoleptilised omadused, tagades seega alati toote kvaliteedi säilimise. Tegelikult on võimatu lõpptoodet vaadates aru saada, kas paprika kooriti käsitsi või mehaaniliste süsteemide abil.

5.5.3.5.

Varasem tekst Uus tekst Ribade või tükkide valmistamine: paprikad lõigatakse ribadeks (korrapäraselt lõigatud viljad) või tükkideks (ebakorrapäraselt lõigatud viljad). Seda toimingut ei tehta paprikate puhul, mis jäävad esitamisel terveks.

Muudatuse põhjused

Tootmismeetodit käsitlevas osas on töötlemisettevõttes toimuvate protsesside kirjeldusele üks lõik lisatud.

Lisatud on lõikamis- või viilutamisetapp paprikate puhul, mida sellisel kujul turustatakse. See muudatus on vajalik uue esitusviisi lisamise tõttu.

5.5.3.6.

Varasem tekst Uus tekst Pakendamine: toote paigutamine plekktoosidesse, plekkpurkidesse või klaaspurkidesse. Pakendamine: toote paigutamine pakenditesse. Kui happelise aine lahustamiseks lisatakse vedelikku, et pH-taset alandada, siis ei tohi see ületada 3 % pakendi netomassist.

Muudatuse põhjused

Tootmismeetodit käsitlevas osas on töötlemisettevõttes paprikate töötlemisprotsesside kirjelduses muudetud pakendamist käsitleva lõigu teksti.

Väljend „plekktoosid, plekkpurgid või klaaspurgid“ on asendatud väljendiga „pakendid“, et oleks võimalik kasutada mis tahes otstarbekat materjali. Põhjus on selles, et väljendi „plekktoosid, plekkpurgid või klaaspurgid“ kasutamine ei ole õigustatud mitte kvaliteedi tõttu, vaid seetõttu, et need materjalid olid spetsifikaadi koostamise ajal kättesaadavad. Pakendi eesmärk on kaitsta toodet „Pimiento del Piquillo de Lodosa“ nii, et see taluks kuumtöötlemist ja transporti, ning seda eesmärki on võimalik saavutada ka muude materjalidega, mis on kergemad või tekitavad vähem jäätmeid.

Kui happelist ainet lisatakse vedelal kujul, ei tohi paprikate pakendamisel lisatud vedelik (pärast röstimist, koorimist ning südamiku ja seemnete eemaldamist) ületada 3 % pakendi netomassist. Vedelikku lisatakse lihtsalt happelise aine lahustamiseks, et alandada konserveeritud toote pH-taset sellisele tasemele, et kasutatav kuumtöötlemine oleks kooskõlas konserveeritud toote happesusega (pH alla 4,6).

Happelist ainet võib lisada mitmel kujul. Kui seda lisatakse vedelal kujul, on lisatav kogus piiratud nii, et toodet saab klassifitseerida soolvett mittesisaldavaks. Lisatud vedelik ei ole kattev vedelik.

Jällegi on tegemist nõudega, mis sisaldus juba määruses, millega reguleeritakse päritolunimetust „Pimiento del Piquillo de Lodosa“ ja selle reguleerivat asutust, mida kohaldatakse siseriikliku õiguse alusel, kuid mis tootespetsifikaadist ekslikult välja jäeti.

Soolvee puudumine (või vedeliku esinemine kuni 3 % pakendi netomassist) on ette nähtud toote maitse säilitamise eesmärgil. Konserveeritud „Pimiento del Piquillo de Lodosa“ tootmise üks tunnusjoon on see, et kuumtöötlemise järel pakendis olev vedelik on saadud mahladest, mida paprikad kuumsteriliseerimise käigus eraldavad. Näiteks 425 ml pakendi puhul on 3 % vedeliku lisamine samaväärne kuni 11,7 g vee lisamisega 390 g paprikate kohta, mis selle pakendi täidavad. Seega ei saa väita, et toode oleks valmistatud soolvett kasutades.

5.5.3.7.

Varasem tekst Uus tekst Kaitstud päritolunimetusega värske röstitud „Pimiento del Piquillo de Lodosa“ puhul pakendatakse toode turustamiseks kotikestesse või alustele ning edasist töötlemist ei järgne. Kaitstud päritolunimetusega konserveeritud „Pimiento del Piquillo de Lodosa“ puhul pannakse toode steriliseerimiseks sobivatesse pakenditesse ning tehakse järgmised toimingud:

Muudatuse põhjused

Tootmismeetodit käsitlevas osas on konservitehases toimuvate protsesside kirjeldusele lisatud kaks lõiku.

Need lõigud tuli lisada, et selgitada erinevust värske röstitud „Pimiento del Piquillo de Lodosa“ ja konserveeritud „Pimiento del Piquillo de Lodosa“ pakendamisprotsesside vahel – need pakendamisprotsessid on samad, välja arvatud asjaolu, et viimati nimetatu läbib konserveeritud toidule iseloomuliku steriliseerimisprotsessi ja sellele järgneva jahutamise.

5.5.3.8.

Varasem tekst Uus tekst Steriliseerimine: seda tehakse mis tahes mikroorganismide täielikuks hävitamiseks plekkpurgis olevas tootes. Steriliseerimine: seda tehakse mis tahes mikroorganismide täielikuks hävitamiseks pakendatud tootes.

Muudatuse põhjused

Tootmismeetodit käsitlevas osas on konservitehases toimuvate protsesside kirjelduses muudetud steriliseerimist puudutava lõigu sõnastust.

Tegemist on vea parandusega algse tootespetsifikaadi sõnastuses, mis viitas „plekkpurgis tootele“, hoolimata asjaolust, et ka plekktoosid ja klaaspakendid on alati olnud lubatud. Seetõttu on parem viidata „pakendatud tootele“.

5.5.3.9.

Varasem tekst Uus tekst Jahutamine: kui kuumtöötlemine on lõppenud, jahutatakse plekkpurgid võimalikult kiiresti, et toode ei kuumeneks liigselt üle. Jahutamine: kui kuumtöötlemine on lõppenud, jahutatakse pakendid võimalikult kiiresti, et toode ei kuumeneks liigselt üle.

Muudatuse põhjused

Tootmismeetodit käsitlevas osas on konservitehases toimuvate protsesside kirjelduses muudetud jahutamist käsitleva lõigu sõnastust.

Tegemist on vea parandusega algse tootespetsifikaadi sõnastuses, milles viidati „plekkpurkidele“, hoolimata asjaolust, et ka plekktoosid ja klaaspakendid on alati olnud lubatud. Seetõttu on parem öelda „pakendid“.

5.5.3.10.

Varasem tekst Uus tekst Kõiki lõpptootega seotud protsesse – tarnimist, tootmist, pakendamist ja sertifitseerimist – kontrollib kontrolliasutus, kes määrab neile kvaliteedil põhineva kategooria.

Muudatuse põhjused

Tootmismeetodit käsitlevas osas on konservitehases toimuvate protsesside kirjeldusest viimane lõik välja jäetud.

See lõik on välja jäetud, sest kehtiva sertifitseerimissüsteemi kohaselt vastutab ettevõtja kaitstud toote kvaliteedi tagamise eest selle turustamisel. Kontrolliasutuse kontrollitoimingud on üksikasjalikult esitatud tootespetsifikaadi punktis 5.4.

5.6. F) Seos piirkonnaga

5.6.1. a) Ajalooline seos

Varasem tekst Uus tekst Navarra piirkondliku valitsuse põllumajandus-, loomakasvatus- ja metsandusministeeriumi 6. juuni 1986. aasta piirkondliku määrusega nr 152/86 anti päritolunimetusele „Pimiento del Piquillo de Lodosa“ ajutine heakskiit. Navarra piirkondliku valitsuse põllumajandus-, loomakasvatus- ja metsandusministeeriumi 6. juuni 1986. aasta piirkondliku määrusega nr 152/86 anti päritolunimetusele „Pimiento del Piquillo de Lodosa“ ajutine heakskiit. Seejärel kiideti 16. veebruari 1987. aasta piirkondliku korraldusega lõplikult heaks määrus, millega reguleeritakse päritolunimetust „Pimiento del Piquillo de Lodosa“ ja selle reguleerivat asutust.

Muudatuse põhjused

Seost piirkonnaga käsitlevas osas on lisatud lõik, et selgitada punkti a „Ajalooline seos“ kolmandat lõiku.

Viited ajaloolisele seosele sisaldavad nüüd viidet 16. veebruari 1987. aasta piirkondlikule korraldusele, millega anti riiklikul tasandil lõplik heakskiit määrusele, millega reguleeritakse päritolunimetust „Pimiento del Piquillo de Lodosa“ ja selle reguleerivat asutust.

5.6.2. b) Looduslik seos

Varasem tekst Uus tekst Kasvatamistavad — Istutuskaugused: Seemned külvatakse taimelavale märtsi esimesel nädalal ning taimed istutatakse mulda ümber mai viimasel nädalal. Istutamiseks kasutatakse paljasjuurseid taimi ning istutustihedus on tavaliselt 0,90 m ridade vahel ja 0,30 m taimede vahel, mis teeb tiheduseks 37 000 taime hektari kohta. — Hooldamine: Kui taim juurdub, siis puhastatakse maa umbrohust ning hiljem eemaldatakse muld vaoharjalt, et taim jääks vaoharja kõrgeimasse kohta. Maa kaevatakse läbi ning pindmist kihti väetatakse väikese koguse lämmastikuga ja niisutatakse kergelt iga 10–12 päeva järel. — Saagikoristus: Piisava küpsusastme saavutanud viljad korjatakse otse taime küljest iga 10 või 15 päeva järel. Tavaliselt algab saagikoristus septembri teises pooles ja kestab novembri keskpaiga või lõpuni. Päevase ja öise temperatuuri vahel on märkimisväärne kõikumine, mis mõjutab oluliselt paprika valmimist ja selle lõppkvaliteeti.

Muudatuse põhjused

Seost piirkonnaga käsitlevast osast on jäetud välja kasvatustavade kirjeldus, mis on viidud üle tootmismeetodit käsitlevasse ossa.

Kasvatusmeetodi kirjeldus on viidud tootmismeetodit käsitlevasse E ossa, kuna seda peetakse „Pimiento del Piquillo de Lodosa“ tootmisel määravaks teguriks.

Selget kontrasti päevase ja öise temperatuuri vahel tõstetakse esile ühe sellise kliimategurina, mida tuleb arvesse võtta. See kontrast on just see, mis annab tõuke paprika valmimisele ja mõjutab toote lõppkvaliteeti.

5.6.3.

Varasem tekst Uus tekst C) Seos inimesega E osas kirjeldatud kasvatustavad ja tootmisprotsessid on veel üks tegur, mis mõjutab toote eripära ja kvaliteeti. Tänu kohalike kasvatajate mitme põlvkonna jooksul kogutud traditsioonilistele eksperditeadmistele istutatakse, hooldatakse ja koristatakse paprikaid väga hoolikalt ja iga töö jaoks optimaalsel ajal. Viljad korjatakse käsitsi iga 10–15 päeva järel otse taime küljest, kui nad on saavutanud optimaalse küpsuse, mis kõik mõjutab lõpptoote kvaliteeti. Tootmisprotsessi puhul on oluline rõhutada röstimisprotsessi, mis toimub lahtise leegi kohal ja annab tootele tema iseloomuliku maitse. Samuti on tähtis märkida, et koorimine ning südamiku ja seemnete eemaldamine toimub ülima hoolikusega, viljad puhastatakse ükshaaval, ilma et neid kastetaks vette või keemilistesse lahustesse.

Muudatuse põhjused

Inimtegur on lisatud selleks, et käesolevat osa veelgi tugevdada, kirjeldades kõnealusele geograafilisele piirkonnale iseloomulikke inimtegureid, mis aitavad tagada toote eripära, st kasvatamistavasid, paprikate röstimist lahtisel leegil ja koorimisprotsessi ilma vett või keemilisi lahuseid kasutamata, ning mis võimaldavad maitsel säilida.

5.7. G) Kontrolliasutus

Varasem tekst Uus tekst Kaitstud päritolunimetuse kontrolliasutus on reguleeriv asutus, mis on tootjaid ja töötlejaid esindav kutseühendus. — Selle koosseisu kuuluvad: esimees, aseesimees, kolm liiget, kes esindavad kasvatajate sektorit, kolm liiget, kes esindavad töötlemissektorit, üks liige piirkondlikust põllumajandusministeeriumist, üks liige piirkondlikust turismi-, kaubandus- ja tööstusministeeriumist, kaks tehnilist liiget, kellel on eriteadmised ’Piquillo’ paprika kasvatamise, töötlemise ja/või turustamise valdkonnas. Juhatuse liikmed valitakse iga nelja aasta järel nende hulgast, kes on kantud kasvatamis- ja töötlemissektorite asjakohastesse registritesse. Pädevusvaldkond: Territoorium: tootmispiirkonnas. Tooted: nimetusega kaitstud mis tahes etapil. Isikud: eri registritesse kantud füüsilised või juriidilised isikud. Ülesanded: Mitmesuguste registrite loomine ja kontrollimine. Kaitstud paprikate tootmise, töötlemise ja kvaliteedi kohta suuniste andmine ning järelevalve ja kontrolli tegemine. Kontrolli ja järelevalvet teevad asjaomaste asutuste volitatud inspektorid, kes tegutsevad tootjate ja töötlejate suhtes erapooletult. Toote sertifitseerimine. Päritolunimetuse edendamine ja kaitsmine. Määruse täitmata jätmise eest distsiplinaarmenetluse otsustamine. Täieliku juriidilise vastutuse ja õigusvõime alusel tegutsedes juriidiliste kohustuste võtmine ja kohtu ette ilmumine, võttes meetmeid vastavalt oma rollile esindada ja kaitsta päritolunimetuse üldisi huve. Kaitstud päritolunimetuse „Pimiento del Piquillo de Lodosa“ kontrollimise eest vastutab: NAVARRA PÕLLUMAJANDUSLIKU TOIDUTÖÖSTUSE TEHNOLOOGIATE JA INFRASTRUKTUURI INSTITUUT, S.A. (INTIA) Avenida Serapio Huici, 22, Edificio Peritos, 31610 Villava, Navarra Tel +34 948013040 Faks +34 948013041 intiasa@intiasa.es http://www.intiasa.es/ Riiklik akrediteerimisasutus (ENAC) on kõnealuse kontrolliasutuse, mis tegutseb toote sertifitseerimisasutusena, standardile UNE-EN ISO/IEC 17065:2012 vastavaks akrediteerinud.

Muudatuse põhjused

Osa „Kontrolliasutus“ on muudetud, et viia see kooskõlla kehtivate eeskirjadega.

Tootespetsifikaadi eelmise versiooni kontrollisüsteemi käsitleva osa sisu ei olnud selles kontekstis asjakohane, sisaldades kõnealuse KPNi juhtorgani struktuuri, volituste ja ülesannete kirjeldust nii, nagu on sätestatud siseriiklikes õigusaktides. See tekst on välja jäetud ja asendatud teabega kontrolliasutuse kohta, kes kontrollib vastavust tootespetsifikaadile kooskõlas Euroopa Parlamendi ja nõukogu 21. novembri 2012. aasta määruse (EL) nr 1151/2012 (põllumajandustoodete ja toidu kvaliteedikavade kohta) artikli 37 lõike 1 punktiga b.

5.8. H) Märgistamine

Varasem tekst Uus tekst Iga registreeritud ettevõtja kasutatavad kaubanduslikud märgised peavad olema reguleeriva asutuse poolt heaks kiidetud. Märgisel peab olema järgmine tekst: Denominación de Origen „Pimiento del Piquillo de Lodosa“. Igat liiki pakendil, milles kaitstud konserveeritud paprikad tarbimiseks ringlusse lubatakse, peab olema reguleeriva asutuse väljastatud nummerdatud tagatise lisamärgis, mis on registreeritud töötlemisettevõttes pakendile alati kinnitatud nii, et seda ei saaks uuesti kasutada. Lisatud on lisamärgise ja logo koopia. Iga töötlemisettevõtte kaubanduslikul märgisel peavad olema sõnad „Pimiento del Piquillo de Lodosa“ ning allpool esitatud kaitstud päritolunimetuse ametlik logo: Lisaks peab kaitstud toote pakendil olema tagatise lisamärgis, millest igaühel on oma seerianumber ja mis on registreeritud töötlemisettevõttes pakendile alati kinnitatud nii, et seda ei saaks uuesti kasutada. Lisamärgiseid tarnib ja kontrollib reguleeriv asutus (KPNi juhtorgan) ning need tehakse mittediskrimineerival viisil kättesaadavaks kõigile ettevõtjatele, kes neid taotlevad ja tootespetsifikaadi tingimustele vastavad. Lisamärgise näidis on esitatud allpool: Märgisel peab olema näidatud kaitstud toote esitusviis (konserveeritud või värske röstitud).

Muudatuse põhjused

Märgistust käsitlevat osa on muudetud, et lisada lisamärgise ja logo kujutised.

Elemendid, mis „Pimiento del Piquillo de Lodosa“ määratlevad, ei ole muutunud, kuid muudetud on sõnastust, et neid arusaadavamalt selgitada (kaitstud päritolunimetuse ametlik logo ja lisamärgised, mis tagavad toote autentsuse).

5.9. I) Kohaldatavad siseriiklikud õigusaktid

Varasem tekst Uus tekst — Viinamarja-, veini- ja alkoholiseadus (2. detsembri 1970. aasta seadus nr 25/1970). — 23. märtsi 1972. aasta määrus nr 835/1972, millega kiidetakse heaks seaduse 25/1970 rakenduseeskirjad. — 6. juuni 1986. aasta piirkondlik määrus nr 152/86, millega antakse päritolunimetusele „Pimiento del Piquillo de Lodosa“ ajutine heakskiit. — Navarra piirkondliku valitsuse põllumajandus-, loomakasvatus- ja metsandusministeeriumi 16. veebruari 1987. aasta piirkondlik korraldus, millega kiidetakse heaks määrus, millega reguleeritakse päritolunimetust „Pimiento del Piquillo de Lodosa“ ja selle reguleerivat asutust. — Põllumajandus-, kalandus- ja toiduainete ministeeriumi 8. mai 1987. aasta korraldus, millega ratifitseeritakse määrus, millega reguleeritakse päritolunimetust „Pimiento del Piquillo de Lodosa“ ja selle reguleerivat asutust. — Navarra põllumajandus-, loomakasvatus- ja metsandusministri 25. mai 1992. aasta piirkondlik korraldus, millega muudetakse määruse, millega reguleeritakse päritolunimetust „Pimiento del Piquillo de Lodosa“ ja selle reguleerivat asutust, artikli 4C.3 teksti. — Peaministri kantselei 21. novembri 1984. aasta korraldus, millega kiidetakse heaks köögiviljakonservide kvaliteedistandardid.

Muudatuse põhjused

Spetsifikaadi viimast lõiku, mis käsitleb siseriiklike õigusaktide nõudeid, on muudetud.

Hoolimata asjaolust, et see osa ei ole Euroopa Parlamendi ja nõukogu 21. novembri 2012. aasta määruse (EL) nr 1151/2012 (põllumajandustoodete ja toidu kvaliteedikavade kohta) kohaselt enam kohustuslik, on see siiski alles jäetud, et säilitada viide peaministri kantselei 21. novembri 1984. aasta korraldusele, millega kiidetakse heaks köögiviljakonservide kvaliteedistandardid, kuna tegemist on sellise konkreetse õigusakti tekstiga, mida konserveeritud „Pimiento del Piquillo de Lodosa“ suhtes kohaldatakse.

Välja on jäetud viited muudele piirkondlikele ja ministrite korraldustele, millega kiidetakse heaks ja muudetakse määrust, millega reguleeritakse päritolunimetust „Pimiento del Piquillo de Lodosa“ ja selle reguleerivat asutust.

KOONDDOKUMENT

„PIMIENTO DEL PIQUILLO DE LODOSA“

ELi nr: PDO-ES-0080-AM01 – 20.10.2017

KPN (X) KGT ()

1. Nimetus(ed)

„Pimiento del Piquillo de Lodosa“

2. Liikmesriik või kolmas riik

Hispaania

3. Põllumajandustoote või toiduaine kirjeldus

3.1. Toote liik

Klass 1.6. puuviljad, köögiviljad ja teraviljad töötlemata ning töödeldud kujul

3.2. Punktis 1 esitatud nimetusele vastava toote kirjeldus

Hariliku paprika Capsicum annuum L. ’Piquillo’ sordi viljad, mis on ette nähtud inimtoiduks.

„Pimiento del Piquillo de Lodosa“ on punane paprika, mis olenemata sellest, kuidas teda lõpuks turustatakse, läbib määratletud piirkonna ettevõtetes järgmised protsessid: röstimine, koorimine ilma vee või keemiliste ainetega kokku puutumata ning pakendamine ilma soolvett lisamata. Töödeldud paprika säilitab sordile iseloomulikud omadused: on väike ja punane, magusa maitse ning õhukese viljalihaga.

Kaitstud päritolunimetusega hõlmatud „Pimiento del Piquillo de Lodosa“ peab olema valmistatud ekstraklassi ja I klassi kaubanduslikesse kategooriatesse kuuluvatest paprikatest.

Kaitstud päritolunimetusega hõlmatud paprikad võivad esineda tervena, ribadena või tükkidena ning need peavad vastama järgmistele nõuetele:

Terved paprikad Ekstraklassi kategooria I klassi kategooria Vigade koguarv (*1) <= 10 % <= 20 % Seemnete arv vilja kohta <= 20 <= 40 Tihe konsistents >= 90 % >= 80 % Tükkide esinemine puudub puudub Paprikad ribadena või tükkidena Ribad Tükid Vigade koguarv (*1) <= 20 % <= 20 % Seemnete arv 100 grammi kohta <= 40 <= 60 Tükkide esinemine <= 10 % -----------------

3.3. Sööt (üksnes loomse päritoluga toodete puhul) ja tooraine (üksnes töödeldud toodete puhul)

„Pimiento del Piquillo de Lodosa“ tooraine on üksnes määratletud geograafilises piirkonnas kasvatatud hariliku paprika Capsicum annuum L. ’Piquillo’ sordi vili.

Värsked ’Piquillo’ sordi paprikad, mis on ette nähtud „Pimiento del Piquillo de Lodosa“ valmistamiseks, on järgmiste omadustega:

— Värvus: erepunane.

— Maitse: magus.

— Pikkus: lühike, üldjuhul mitte üle 10 cm.

— Diameeter: keskmiselt 4–5 cm.

— Kuju: kolmnurkne, teravatipuline.

— Vilja keskmine kaal: 35–50 g.

— Viljaliha paksus: õhuke, umbes 0,3 cm.

— Lehehõlmade arv: 2–3.

— Viljade asend: rippuv.

Kaitstud päritolunimetusega hõlmatud toote valmistamiseks ette nähtud selle sordi paprikatel peavad olema ka järgmised kvaliteediomadused:

— Veatu. Mädanenud või tarbimiseks kõlbmatud riknenud viljad ei ole lubatud.

— Värske ja terve. Terved viljad on need, mis säilitavad oma algse kuju.

— Puhas. Üldiselt ilma võõrolluseta.

— Küps.

— Kahjustuste, lõhede, põletushaavade ning võõra lõhna ja/või maitseta.

Samuti peavad viljad olema hästi arenenud ja piisavalt küpsed, et taluda käitlemist ja transporti ning olla töötlemiseks sobivad.

3.4. Tootmise erietapid, mis peavad toimuma määratletud geograafilises piirkonnas

Kõik tootmis- ja töötlemisetapid peavad toimuma määratletud geograafilises piirkonnas.

3.5. Sellise toote viilutamise, riivimise, pakendamise jm erieeskirjad, millele registreeritud nimetus viitab

Pakendite sisu peab olema ühtlane ja sisaldama üksnes tootmispiirkonnast pärit ja lubatud sordi paprikaid, mis on ühele ja samale kaubanduslikule kategooriale vastava kvaliteedi ja suurusega.

3.6. Sellise toote märgistamise erieeskirjad, millele registreeritud nimetus viitab

Kaubanduslikul märgisel peavad olema sõnad „Pimiento del Piquillo de Lodosa“ ning kaitstud päritolunimetuse ametlik logo, mis on esitatud allpool:

Pakendil peab olema ka tagatise lisamärgis, millest igaühel on oma seerianumber ja mis on vastavas töötlemisettevõttes pakendile alati kinnitatud nii, et seda ei saaks uuesti kasutada. Lisamärgiseid tarnib ja kontrollib reguleeriv asutus (KPNi juhtorgan) ning need tehakse mittediskrimineerival viisil kättesaadavaks kõigile ettevõtjatele, kes neid taotlevad ja tootespetsifikaadi tingimustele vastavad. Lisamärgise näidis on esitatud allpool:

Märgisel peab olema näidatud kaitstud toote esitusviis (konserveeritud või värske röstitud).

4. Geograafilise piirkonna täpne määratlus

Tootmispiirkond hõlmab maad, mis asub kaheksas Navarra Ribera Baja vallas Ebro ja Ega jõgede kallastel.

Sellesse piirkonda kuuluvad järgmised vallad: Andosilla, Azagra, Cárcar, Lerín, Lodosa, Mendavia, San Adrián ja Sartaguda, mis kõik asuvad Navarra provintsis.

Töötlemispiirkond on sama, mis tootmispiirkond.

5. Seos geograafilise piirkonnaga

5.1. Toote eripära

— Toodet „Pimiento del Piquillo de Lodosa“ valmistatakse ’Piquillo’ sordi paprikatest, mida kasvatatakse määratletud piirkonnas ja koristatakse küpsena, st siis, kui paprikad on muutunud punaseks. Kui paprikad jõuavad määratletud piirkonna töötlemisettevõtetesse, läbivad nad traditsioonilise tootmisprotsessi, mille käigus neid röstitakse lahtisel leegil, kooritakse ilma vee või keemiliste lahustega kokku puutumata ning pakendatakse soolvett lisamata. See võimaldab neil säilitada neile iseloomuliku maitse.

— Selline tootmisprotsess oli koduaedades kasvatatud ’Piquillo’ paprikate säilitamise traditsiooniline meetod. Paprikaid kasvatati esialgu oma tarbeks, kuid aja jooksul hakati neid turustama naaberpiirkondades. Navarra piirkondliku valitsuse põllumajandus-, loomakasvatus- ja metsandusministeerium andis 6. juunil 1986. aastal välja piirkondliku määruse nr 152/86, millega anti tunnustus tootele „Pimiento del Piquillo de Lodosa“.

5.2. Geograafilise piirkonna eripära

Looduslikest teguritest, mis esinevad selles lõunakalda või Ribera Baja nime all tuntud geograafilises piirkonnas, on oluline mainida reljeefi. Piirkonda läbib Ebro jõgi, mis moodustab umbes 500 m kõrguselt 250 m kõrgusele langeva astanguliste tasandike platoo. Peale Ebro jõe läbivad Ribera piirkonda ka selle lisajõed Ega, Arga ja Aragón. Need jõed looklevad laiades käänulistes jõesängides läbi laiade ja viljakate tasandike. Just nendel tasandikel kasvatatakse enamik paprikatest.

„Pimiento del Piquillo de Lodosa“ iseloomulikud omadused tulenevad sellest, kuidas paprikaid kasvatatakse ja koristatakse pärast täisküpseks saamist, ning määratletud piirkonnale omastest töötlemismeetoditest.

5.3. Kuidas mõjutavad geograafilise piirkonna eripärad toodet

„Pimiento del Piquillo de Lodosa“ omadused tulenevad geograafilisest piirkonnast, kus seda toodetakse. Kaheksa hõlmatud valda asuvad Ebro jõe ja selle lisajõgede astangulistel tasandikel. Sealne kliima on poolkuiv, sademeid on vähe ning päevase ja öise temperatuuri kõikumine on märkimisväärne. Selliste ilmastikutingimuste tulemusena saadakse kvaliteetne ’Piquillo’ paprika saak.

— Põllumajandustootjad on ’Piquillo’ sorti määratletud piirkonnas kasvatanud juba pikka aega. Meetodid, mida kasutatakse paprika kasvatamisel ja koristamisel pärast viljade täisküpseks saamist, on mitme põlvkonna jooksul tekkinud traditsioonide tulemus.

— „Pimiento del Piquillo de Lodosa“ tootmismeetod, mille puhul toodet röstitakse lahtisel leegil, kooritakse ilma vee või keemiliste lahustega kokku puutumata ja pakendatakse ilma soolvett lisamata, on määratletud piirkonnas traditsiooniline.

— Konserveeritud „Pimiento del Piquillo de Lodosa“ tootmist mainiti juba 1893. aastal väljaande „El Practicón: Tratado completo de cocina“ [„Täiemahuline toiduvalmistamise traktaat“] leheküljel 386. „Pimiento del Piquillo de Lodosa“ reguleeriva asutuse määrus avaldati 1986. aastal.

Viide tootespetsifikaadi avaldamisele

(käesoleva määruse artikli 6 lõike 1 teine lõik)

https://goo.gl/mEXdHP

(1) ELT L 343, 14.12.2012, lk 1.

(*1) St tükid, mis on kuivatatud, ei ole enam terved (sellistena esitatavate tükkide puhul), lahtised või poolitatud.